Publication: Magyar Közlöny
Issue: MK-2011-86 (Year: 2011, Number: 86)
Era: contemporary
Section: tilalmáról szóló 1996. évi LVII. törvény (a továbbiakban: Tpvt.) 11. §-a, vagy az Európai Unió Mûködésérõl szóló
Paragraph Index: 364

(5) Az elõírt alkalmassági követelményeknek az ajánlattevõk vagy részvételre jelentkezõk bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétõl függetlenül. Ebben az esetben meg kell jelölni az ajánlatban, több szakaszból álló eljárásban a részvételi jelentkezésben ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevõ vagy részvételre jelentkezõ ezen szervezet erõforrására (is) támaszkodik. A kapacitásait rendelkezésre bocsátó szervezet az elõírt igazolási módokkal azonos módon köteles igazolni az adott alkalmassági feltételnek történõ megfelelést, továbbá köteles nyilatkozni, hogy a szerzõdés teljesítéséhez szükséges erõforrások rendelkezésre állnak majd a szerzõdés teljesítésének idõtartama alatt.

Source: https://magyarkozlony.hu/hivatalos-lapok/9389d24a960a263bb935203dd747d41a8a5fd286/dokumentumok/dc9e206d17eccb7da81c6da10251af314c51c6e4/letoltes